Lav et referat af nedenstående tekst:

Tekst:
De seneste dage har budt på kraftige skybrud flere steder, så selvom torsdagens regnvejr rammer større dele af Danmark, vil regnen opleves meget mere rolig. I Nord- og Vestjylland kan man forvente mellem fem og ti millimeter, mens man i de sydlige og østlige egne generelt får under to millimeter. Regnen kommer i forbindelse med en front, som allerede giver regn i Vestjylland. Du kan her følge regnvejret på radar. I de østligste egne har man fået lidt morgensol, men dagen byder på overvejende skyet vejr. Alligevel er det lunt, og Kegnæs på Als har haft en tropenat med temperaturer over 20 grader natten igennem. I eftermiddag vil termometrene nå op mellem 22 og 25 grader trods overvejende skyet vejr. Selvom vejret bliver knap så sommerligt som de seneste 15 dage, bliver aftenvejret alligevel meget behageligt. På nedenstående prognosekort kan man se, at solen bryder igennem i sydvest, og fronten kun stedvis giver småregn i nord og øst. Temperaturerne ved spisetid vil fortsat være over 20 grader og i Syddanmark knap 25 grader. I løbet af natten kommer et nyt regnvejr til Jylland. Det bliver ikke så udbredt som dagens front, men til gengæld vil der lokalt komme torden og mange flere millimeter regn.

Referat:
Nord- og Vestjylland vil få mest regn, mens det mange steder i øst kun vil dryppe en smule.